Παγκόσμια Ημέρα Ελληνικής Γλώσσας

Η Παγκόσμια Ημέρα Ελληνικής Γλώσσας εορτάζεται ετησίως στις 9 Φεβρουαρίου , ημέρα θανάτου του Διονυσίου Σολωμού, του εθνικού ποιητή της Ελλάδας. Η παγκόσμια ημέρα θεσμοθετήθηκε το 2017, με κοινή απόφαση των Υπουργών Εσωτερικών, Εξωτερικών και Παιδείας της Ελλάδας.

H πρωτοβουλία για την καθιέρωση μιας ημέρας αφιερωμένης στην Ελληνική γλώσσα ξεκίνησε το 2014 από έμπνευση του καθηγητή Γιάννη Κορινθίου, τότε Προέδρου της Ομοσπονδίας Ελληνικών Κοινοτήτων και Αδελφοτήτων της Ιταλίας. Πρωτοστάτησαν στην κινητοποίηση για την καθιέρωση της ημέρας τα κλασικά λύκεια και η Ελληνική Κοινότητα της Νάπολης και Καμπανίας. Αρχικά υπήρξε ένα σχέδιο νόμου με τίτλο «Καθιέρωση Παγκόσμιας Ημέρας Ελληνοφωνίας και Ελληνικού Πολιτισμού» με προτεινόμενη μέρα τη 20ή Μαΐου, πιθανή ημέρα γέννησης του Σωκράτη. Τελικά, μετά από πρόταση του συμβούλου πολιτισμικής διαχείρισης, Ηλία Μπουντούρη επελέγη η 9η Φεβρουαρίου, ημέρα μνήμης του Διονυσίου Σολωμού (1798-1857). Στη συνέχεια, με Κοινή Υπουργική Απόφαση (ΦΕΚ της 24ης Απριλίου 2017, αρ. 1384), ορίστηκε ο τίτλος «Παγκόσμια Ημέρα Ελληνικής Γλώσσας»Α. Τ. Γλώσσα Γλυκολάλητη. «Οcία Ειρήνη η Χρυcοβαλάντου» - Διμηνιαίον ορθόδοξον χριστιανικόν περιοδικόν. Έκδοση Ιερά Μονή Οσίας Ειρήνης Χρυσοβαλάντου Λυκοβρύσεως Αττικής. Έτος ΞΔ΄. Σεπτέμβριος - Οκτώβριος 2023. Τεύχος 533. (Αναδημοσίευση από Περ. Απολύτρωσις, τ. 925).. Τον Νοέμβριο του 2025, κατά τη διάρκεια των εργασιών της 43ης Γενικής Συνόδου της UNESCO στη Σαμαρκάνδη του Ουζμπεκιστάν, ανακηρύχθηκε επισήμως η καθιέρωση και διεθνώς της 9ης Φεβρουαρίου ως Παγκόσμια Ημέρα Ελληνικής Γλώσσας. 

Για τον εορτασμό της ημέρας, λαμβάνουν χώρα εκδηλώσεις σε εκπαιδευτικά ιδρύματα στην Ελλάδα και πανεπιστημιακά τμήματα ελληνικής γλώσσας σε όλο τον κόσμο.

 Παραπομπές 

 Εξωτερικοί Σύνδεσμοι 
 Σημείωμα του γλωσσολόγου Γ. Μπαμπινιώτη για την Παγκόσμια Ημέρα Ελληνικής Γλώσσας
 LIFO - Παγκόσμια Ημέρα Ελληνικής Γλώσσας
 GREEK REPORTER - The Greek Language is Not Dying; It’s Merely Changing

Κατηγορία:Ελληνική γλώσσα
Κατηγορία:Παγκόσμιες ημέρες